Държавен вестник, бр. 27, 2010 г., стр. 27

БРОЙ  27	
Д Ъ Р Ж А В Е Н  В Е С Т Н И К 	
СТР.  27  
Г л а в а  в т о р а
ПРАВОМОЩИЯ НА МИНИСТЪРА НА ОТ­
БРАНАТА
Раздел I
Общи положения
Чл. 3. (1) Министърът на отбраната, наричан 
по-нататък „министъра“, ръководи и отговаря 
за провеждането на държавната политика в 
областта на отбраната на страната.
(2) Министърът ръководи и представлява 
Министерството на отбраната.
Чл. 4. (1) При изпълнението на правомощи­
ята си и при изготвянето на проекти на норма­
тивни и административни актове министърът се 
подпомага от заместник-министри, постоянен 
секретар на отбраната и началник на отбраната.
(2) Министърът делегира със заповед пра­
вомощия на заместник-министрите и определя 
техните функции.
(3) Функциите и правомощията на ми­
нистъра в негово отсъствие от страната, при 
невъзможност да ги изпълнява в цялост или 
частично или когато ползва законоустановен 
отпуск, се изпълняват от определен с негова 
писмена заповед заместник-министър за всеки 
конкретен случай.
Раздел II
Правомощия на министъра на отбраната
Чл. 5. Министърът на отбраната ръководи, 
координира и контролира осъществяването на 
държавната политика в областта на отбраната 
на страната, като осъществява правомощията 
си по Закона за отбраната и въоръжените сили 
на Република България (ЗОВСРБ) и по други 
закони.
Раздел III
Постоянен секретар на отбраната
Чл. 6. (1) Постоянният секретар на отбра­
ната освен функциите, определени в Закона за 
отбраната и въоръжените сили на Република 
България, изпълнява и следните функции:
1. участва в дейността на ръководни и ра­
ботни органи на НАТО, Европейския съюз и 
други международни организации в случаите, 
когато е оправомощен  от министъра;
2. ръководи подготовката на становища 
на министъра по съгласуване на документи­
те, разработвани в процеса на отбранително 
планиране на НАТО и Европейския съюз и 
участието на министъра в заседания на техните 
ръководни органи;
3. предлага на министъра оценки, позиции 
и решения относно отбранителната политика и 
международните политико-военни отношения;
4. организира и контролира воденето на 
отчета и управлението на човешките ресурси;
5. организира изпълнението на плановете 
и програмите за подготовка на гражданите 
за защита на отечеството и за подготовка на 
инфраструктурата на страната за отбрана;
6. контролира подготовката и провеждането 
на обществени поръчки и изпълнението на до­
говорите за строителство, доставки и услуги за 
нуждите на министерството и на Българската 
армия;   
7. контролира стопанисването на държавната 
собственост в управление на министерството;
8. ръководи и координира функционирането 
на общата и специализираната администрация 
на министерството за точното спазване на 
нормативните актове и на законните разпо­
реждания на министъра;
9. отговаря за планирането и отчетността 
при изпълнение на ежегодните цели на адми­
нистрацията;
10. предлага на министъра цивилните слу­
жители по служебно правоотношение в спе­
циализираната и общата администрация на 
министерството за повишаване и понижаване 
в ранг, за назначаване и освобождаване от 
длъжност, за налагане на дисциплинарни на­
казания и утвърждаване на длъжностните им 
характеристики;
11. предлага на министъра сключване, из­
меняне и прекратяване на трудови договори 
на цивилните служители по трудови правоот­
ношения в специализираната и общата адми­
нистрация на министерството, без членовете и 
служителите в политическия кабинет, налагане 
на дисциплинарни наказания, утвърждаване на 
длъжностните им характеристики; 
12. организира сътрудничеството и подпо­
магането на дейността на военно-патриотични 
съюзи, неправителствени организации със сфера 
на дейност в сигурността и отбраната, сдруже­
ния на военнослужещи, резервисти, ветерани от 
войните, военноинвалиди и военнопострадали;
13. ръководи дейността на Програмния съвет;
14. организира и контролира информацион­
ната дейност в министерството, в структурите 
на пряко подчинение на министъра и в Бъл­
гарската армия.
(2) Постоянният секретар на отбраната съв­
местно с началника на отбраната ръководят и 
носят отговорност за:
1. подготовката на ежегодния доклад за 
състоянието на отбраната и въоръжените сили;
2. разработването на указания на Минис­
терския съвет за развитие на отбраната и 
въоръжените сили;
3. разработването на указания на министъра 
за отбранителното планиране и програмиране;
4. подготовката и организацията на изпъл­
нението на държавния военновремен план и 
военновременните задачи на държавните органи, 
органите на местното самоуправление и мест­
ната администрация и на юридическите лица;
5. разработването на списък на категориите 
информация, подлежаща на класификация като 
служебна тайна за сферата на дейност на ми­
нистерството, структурите на пряко подчинение 
на министъра и Българската армия;